**ELS QUATRE PORQUETS**

NARRADOR: Vet aquí una vegada, per tots és coneguda i ben sabuda, la història d’aquells quatre germans, els mítics, els incomparables, els més porcs de tots... Els Quatre Porquets! Els Quatre Porquets tenien un grup de música. Eren els més famosos del país dels contes i tenien molts fans.

PORQUETA: Nens i nenes de l’escola Catalunya voleu escoltar una de les nostres cançons? Vinga! 3, 2, 1.....

PORQUETS: (*tots junts canten la cançó)*

NARRADOR: A tothom agradaven les cançons dels quatre porquets menys a un.... el llop. Era un llop ferotge i els hi tenia tanta ràbia que se’ls volia menjar i no pas perquè tingués gana. Al cap d’uns anys, quan els porquets es van fer grans van deixar la música i cadascun d’ells va anar a viure a un lloc diferent arreu del Món.

PORQUETS: *(parlen a la vegada)* Estimats germans que tingueu molta sort i trobeu un bon lloc per viure! Us trobaré a faltar!

NARRADOR: I així va ser com es van acomiadar i van anar a viure a llocs diferents.

PORQUET 1: Jo he decidit anar a viure a la muntanya perquè necessito respirar aire fresc. Amb què podria construir-me la meva casa? Aquí només tinc bales i més bales de palla. Mm... ja ho tinc!

NARRADOR: El porquet es va posar mans a l’obra i va construir la seva casa de palla, però va tenir un problema...

PORQUET 1: Cada vegada que plou se’m mulla el meu llit, cada vegada que bec aigua o menjo sopa em cau tot al damunt. Em sembla que no és gaire bona idea aquesta casa de palla.

NARRADOR: El segon porquet va anar a viure a dalt d’un turó.

PORQUET 2: Que bé que estic aquí a dalt d’aquest turonet, tinc unes vistes espectaculars! Amb què puc construir la meva casa? Ja ho tinc, la faré de fusta!

NARRADOR: El porquet es va posar mans a l’obra i va construir la seva casa de fusta, però va tenir un problema...

PORQUET 2: Quin problema! Resulta que ja ha arribat l’hivern i tinc molt fred, però quan encenc la llar de foc la casa se’m crema. Renoi, si cada estiu m’he de construir altre vegada la casa acabaré molt cansat.

NARRADOR: El tercer germà va anar a viure en una gran ciutat.

PORQUET 3: Aquí a la ciutat de Sabadell sí que hi viure bé en aquesta casa de maons perquè tinc moltes coses per fer: anar al cinema, al parc Catalunya, a comprar al Corte Inglés... però sabeu què? Em sento molt sol i trist perquè trobo a faltar als meus germans.

NARRADOR: I la quarta germana va ser la més intel·ligent i va anar a viure a l’estranger.

PORQUETA: Hola! Hello! Bonjour! Sóc la porqueta més feliç perquè he pogut viatjar per tot el Món i he après moltes coses!

NARRADOR: Al cap d’uns dies va aparèixer... el llop ferotge.

LLOP: Aniré a buscar-los un per un i me’ls cruspiré. TOC, TOC, TOC!! (*va picar a la porta)*

Hola!! Obre la porta porquet, sinó bufaré i bufaré i la casa et tiraré!

PORQUET 1: Oh! *(amb por)* Fora llop, no t’obriré pas la porta!

LLOP: Doncs si no m’obres la porta bufaré... bufaré.... i la porta tiraré! (*bufar)*

NARRADOR: Va bufar tant fort que la palla va sortir disparada.

PORQUET 1: Quina por! Vaig a casa del meu germà que viu al turonet perquè m’ajudi!

LLOP: TOC, TOC, TOC!! (*va picar a la porta)* Obriu la porta porquets, sinó bufaré i bufaré i la casa et tiraré!

PORQUET 2: Oh! *(amb por)* Fora llop, no t’obrirem pas la porta!

LLOP: (*bufar)*

NARRADOR: Va bufar tant fort que tota la fusta se’n va anar en orris.

PORQUET 1 i 2: Quina por! Anem a casa del nostre germà que viu a la ciutat que ell ens podrà ajudar.

NARRADOR: Més tard el llop va descobrir on vivia el tercer porquet.

LLOP: Aquest cop ja us tinc ben atrapats, i bufaré, bufaré fins que la casa tiraré!

PORQUET 3: Ja pots bufar i bufar perquè aquesta casa no aconseguiràs tirar.

.

NARRADOR: El llop però tenia una idea: entrar per la xemeneia. Va pujar i... Patapam...

LLOP: Ai! Que em cremo el cul! Tornaré!

NARRADOR:I el llop va anar a buscar els seus amics els llops perquè l’ajudessin.

LLOP 2: Saps què podem fer? Llogarem una excavadora!

LLOP 3: I així podrem tirar a terra la casa de maó dels porquets!

LLOP: Bona idea! Sabia que podia comptar amb vosaltres!

LLOP 2: Obriu, porquets, o amb l’excavadora la vostra casa enderrocaré!

PORQUET 1, 2 I 3: Quina por!! (*espantats)*

PORQUET 3: Trucarem a la nostra germana porqueta perquè ens vingui a socórrer. Ringgg ringggg. Estem en perill els llops volen enderrocar la nostra casa! Vine a buscar-nos!

PORQUETA: (*per telèfon)* Ja vinc! *(al cap d’una estona s’acosta amb l’avioneta)* Ja podeu pujar! Tinc una idea! Entre tots quatre construirem una casa de metall així estarem ben protegits del llop i tornarem a estar tots junts.

NARRADOR: Els llops no es van donar per vençuts i van intentar enderrocar la casa de metall. No van aconseguir enderrocar-la, però sí que la van abonyegar i la porqueta va tenir una idea...

PORQUETA: Ja sé, deixeu-me fer una trucada a veure si puc arreglar-ho. (*agafa telèfon i fa veure que parla amb la Caputxeta)*

NARRADOR: Al cap d’uns minuts es presenta la... Caputxeta forçuda amb el seu gos.

CAPUTXETA FORÇUDA: Bon dia nens/es pels que no em coneixeu sóc la Caputxeta vermella, però més coneguda com la Caputxeta forçuda ja que fa uns anys enrere vaig ser capaç de vèncer el llop i des d’aleshores m’anomenen així. Hola estimats germans porquets vins amb el meu gosset Eddie per salvar-vos d’aquests llops ferotges.

LLOPS: No pot ser el que veuen els meus ulls!! La Caputxeta forçuda!! Mireu germans porquets sentim el que us hem fet passar aquests dies i estem molt penedits, que ens podeu perdonar?

PORQUETS: D’acord, però que no torni a passar.

NARRADOR: I així va ser com, finalment, van arribar a un acord i van ser amics per sempre. De tant contents que estaven Els Quatre Porquets es van posar a cantar una de les seves últimes cançons i els llops i la caputxeta forçuda van ballar sense parar.

PORQUETS: *(canten la cançó)*

Vet aquí un gat vet aquí un gos aquest conte s’ha fos.